
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”, SMIS 111992 și a cheltuielior legate de proiect  ce vor fi asigurate de către UAT Județul Timiș, în calitate de Lider de Proiect , în vederea accesării fondurilor nerambursabile alocate prin Programul Operaţional Regional 2014 – 2020, Axa prioritară 6 îmbunătăţirea infrastructurii rutiere de importanţă regională, Prioritatea de investitii 6.1, Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale (depunerea proiectelor prin aplicația My SMIS)
1. Descrierea situatiei actuale

UAT Judeţul Timiş intenţionează să obţină finanţare europeană prin Programul Operaţional Regional 2014 – 2020, Axa prioritară 6 - Îmbunătăţirea infrastructurii rutiere de importanţă regională, Prioritatea de investitii 6.1- Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale pentru realizarea proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”, cod SMIS 111992.

2. Schimbari preconizate și rezultate așteptate
      Prin aprobarea proiectului se va reglementa colaborarea dintre Consiliul Judeţean Timiş, Comuna Dumbrăviţa şi Municipiul Timişoara, în scopul realizării în comun a proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”.

3. Alte informatii - Nu este cazul.
4. Concluzii
Luând în considerare faptul că proiectul a fost selectat spre finanţare şi a intrat în etapa pre-contractuală, faptul că investiţia propusă de UAT Judeţul Timiş face obiectul unui traseu al unui drum județean, care parcurge infrastructura nou creată a unui municipiu și a unei comune, pentru a asigura continuitatea traseului, dar și pentru a respecta condiţiile de eligibilitate din Ghidul Solicitantului și anume dacă prin proiect se intervine pe respectiva porțiune de DJ, sau pe suprafețe (aflate în proprietatea respectivei localități) adiacente drumului județean pentru a realiza/moderniza piste de biciclete, trotuare, stații de călători, alte intervenții, etc., consider necesară și oportună aprobarea proiectului și a cheltuielilor aferente, în conformitate cu ultima formă a bugetului rezultat în urma etapei de evaluare și selecție.

